פיבי ניקולס

שרה פיבי ניקולס (באנגלית: Sarah Phoebe Nicholls; נולדה ב-7 באפריל 1957) היא שחקנית קולנוע, טלוויזיה ותיאטרון אנגלייה. ידועה מתפקידה כקורדליה פלייט בסדרה "חמדת ימים"  ובתפקיד אימו של ג'ון מריק בסרט "איש הפיל".

ביוגרפיה
ניקולס נולדה בלונדון, אנגליה. למדה בבית הספר למשחק "Central School of Speech and Drama".

כילדה הופיעה בשם שרה ניקולס ושיחקה בסרטים אחדים לצידם של הוריה ואחותה קייט.
בשנות העשרים שלה הופיעה בסרטו של דייוויד לינץ' "איש הפיל", בסרט "The Missionary" של מייקל פיילין ובתפקיד הידוע ביותר שלה כקורדליה פלייט בסדרה "חמדת ימים". מאז לרוב הופיעה ניקולס בתיאטרון ובטלוויזיה.

הופעת הבכורה שלה בתיאטרון הייתה בשנת 1978 במחזה "Whose Life Is It Anyway?" בבימויו של מייקל לינדזי-הוג . עוד שיחקה במחזה "שלוש אחיות" לצידה של ונסה רדגרייב, בגרסה עטורת השבחים של "An Inspector Calls" של סטיבן דלדרי שהועלתה בתיאטרון המלכותי הלאומי, במחזה זוכה פרס אוליבייה "Pravda" שיחקה לצידו של אנתוני הופקינס וכן הופיעה במחזה "היסטריה" של טרי ג'ונסון. על הופעתה ב-2008 בהפקה המחודשת של הווסט אנד של המחזה "The Vortex" מאת נואל קאוורד וב-2009 ב-"Waste" מאת הרלי גרנוויל-ברקר  זכתה בפרס "Clarence Derwent" מטעם איגוד השחקנים הבריטי (Equity). במחזה "תמונות מהוצאה להורג" מאת הווארד ברקר, בהפקת התיאטרון המלכותי הלאומי, גילמה את מבקרת האמנות ריוורה.

ב-1995 השתתפה ניקולס בסרט הטלוויזיה "אהבה כמוסה" עיבוד לרומן "הטיית לב" מאת ג'יין אוסטן. היא הופיעה בתפקיד אורח במספר סדרות מתח כמו "קוואנה QC", "החשוד העיקרי", "רציחות במידסומר", "לואיס", "המלחמה של פויל" ו"עיניים שלי" בכיכובו של קלייב אוון. בספיישל חג המולד של שנת 2012 השתתפה בסדרת הדרמה התקופתית "אחוזת דאונטון" בתפקיד המרקיזה מפלינטשיר. היא שבה לגלם את התפקיד בעונה של שנת 2014.

ניקולס שיחקה בסרטים אחדים שביים בעלה צ'ארלס סטארידג', בהם העיבוד לטלוויזיה של "מסעות גוליבר" מ-1995, שם גילמה את קיסרית ליליפוט, ובסרט הקולנוע "סיפורי פיות" מ-1997.

 חיים אישיים 
ב-6 ביולי 1985 התחתנה ניקולס עם הבמאי צ'ארלס סטארידג'. לבני הזוג יש שני בנים ובת. בנם טום סטארידג' אף הוא שחקן.

פילמוגרפיה
קולנוע
 שנה שם שם באנגלית תפקיד הערות 1964 The Pumpkin Eater אלזיבת' 1965 Dr. Terror's House of Horrors קרול רוג'רס בקטע "Creeping Vine" 1967 Our Mother's House וינפרד קריץ' קרדיט בשם שרה ניקולס 1969 נשים אוהבות Women in Love דבורה פיצבנקס 1982 The Missionary 1983 Party Party רבקה 1984 Ordeal by Innocence טינה ארגייל 1987 מוריס Maurice אן דורהאם 1987 Gentry סוזאנה 1997 סיפורי פיות FairyTale: A True Story פולי רייט 2016 Chubby Funny הדודה ג'יין 2017רובוטריקים: האביר האחרון Transformers: The Last Knight הדודה הלן אהבה מריקוד ראשון Finding Your Feet ג'נט 2021 החיים המחשמלים של לואי וויין The Electrical Life of Louis Wain מיס ויין 2023 השמפניה של גברת קליקו (אנ') Widow Clicquot מארי קתרין קליקו

טלוויזיה
 שנה שם שם באנגלית תפקיד הערות 1975 Prometheus: The Life of Balzac אוגוסטין דה ברני בפרק "Apprenticeship of a Genius" 1977 Van der Valk טריסי בפרק "Gold Plated Delinquents" 1979 Telford's Change ג'ין סדרת טלוויזיה (פרק אחד) 1979 Bless Me, Father האחות אוון סדרת טלוויזיה (2 פרקים) 1979 Secret Orchards סטלה סרט טלוויזיה 1980 BBC2 Playhouse ג'רלדין בפרק "Hesther for Example" 1980 Blade on the Feather כריסטבל קאוונדיש סרט טלוויזיה 1981 חמדת ימים Brideshead Revisited קורדליה פלייט מיני-סדרה 1982 לא יאומן כי יסופר Tales of the Unexpected קרול בפרק "A Harmless Vanity" 1983 Pictures באבס סדרת טלוויזיה (פרק אחד) 1983 All for Love כריסטין בפרק "To the Camp and Back" 1984 Hay Fever סורל בליז סרט טלוויזיה 1985 Screen Two לואי ג'רמי בפרק "Poppyland" 1990 Screen Two שרה בפרק "Drowning in the Shallow End" 1991 4 Play אנאבל בפרק "Seduction" 1993 לב המאפליה Heart of Darkness סרט טלוויזיה 1995 קוואנה QC Kavanagh QC ג'קי ג'רוויס בפרק "Heartland" 1995 אהבה כמוסה Screen Two אליזבת' אליוט עיבוד ל"הטיית לב" 1996 מסעי גוליבר Gulliver's Travels קיסרית ליליפוט מיני-סדרה 1997 סיפורי המסתורין של רות רנדל The Ruth Rendell Mysteries מיי ת'רייס בפרק "May and June" 1999 עיניים שלי Second Sight ג'ודית' בנדריקס סרט טלוויזיה 2002 שקלטון Shackleton אמילי שקלטון מיני-סדרה 2002 אלן פרטרידג' I'm Alan Partridge קארן קולמן בפרק "Bravealan" 2003 רציחות במידסומר Midsomer Murders לורה סמיית'-ובסטר בפרק "A Tale of Two Hamlets" 2003 החשוד העיקרי Prime Suspect 6: The Last Witness שו 2003 המלחמה של פויל Foyle's War אמנדה ריס בפרק "The Funk Hole" 2004 הוקינג Hawking איזובל הוקינג סרט טלוויזיה 2004 The Brief סאלי גריידון בפרק "Children" 2006 ספוקס Spooks ג'נט וילר סדרת טלוויזיה (פרק אחד) 2007 The Trial of Tony Blair שרי בלייר סרט טלוויזיה לואיס Lewis קרוליין קרופט בפרק "Expiation" All About Me הלן קונרוי סרט טלוויזיה Clapham Junction נטשה סרט טלוויזיה 2010 The Road to Coronation Street גברת סימפסון סרט טלוויזיה 2012 Loving Miss Hatto גברת האטו סרט טלוויזיה שעיר לעזאזל The Scapegoat שרלוט סרט טלוויזיה של ITV 2012–2014 אחוזת דאונטון Downton Abbey סוזן מק'קלייר סדרת טלוויזיה (2 פרקים) 2013 תחבולות חדשות New Tricks אני בנקס בפרק "The One That Got Away" 2015 רצח בדם קר Fortitude ד"ר מרגרט אלרדייס סדרת טלוויזיה; עונה ראשונה ג'ונתן סטריינג' ומר נורל Jonathan Strange & Mr Norrell גברת וינטרטאון סדרת טלוויזיה (2 פרקים) 2016 דוקטור ת'ורן Doctor Thorne הרוזנת דה קורסי מיני-סדרה 2017 אנדוור Endeavour קרוליין ברייס-מורגן בפרק "Lazaretto? 2019 בגידה Traitors פריפי סימונדס סדרת טלוויזיה (2 פרקים) 2021 שערורייה בריטית למדי (אנ') A Very British Scandal הלן וויגהאם מיני-סדרה 2022 אנטומיה של שערורייה Anatomy of a Scandal טאפנס וייטהאוס, אמו של ג'יימס מיני-סדרה 2024 אריק (אנ') Eric  אן אנדרסון מיני-סדרה

קישורים חיצוניים

הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:שחקניות ילדות אנגליות
קטגוריה:זוכי פרס קלרנס דרוונט
קטגוריה:בריטיות שנולדו ב-1957
קטגוריה:בריטים שנולדו ב-1957